stanford-oval/wikipedia huggingface dataset:
החפרנים
פינות קבועות בתוכנית > בוחרים בחפרנים

החידה של הצ'ייסר – מדי פעם במשדר פרסמו חידה שחד הצ'ייסר.
ראפ על פוליטיקה – המשך לפינת באטל אבולוציה – איתי לוקץ' עונה על שאלה פוליטית בעזרת ראפ.
הנרדפים – מבוסס על השעשועון "המרדף" שמשודר בכאן 11. דודו ארז מנחה שעשועון שבו "נבחרים" יובל ומירב מהקהל. דודו מסביר את חוקי השעשועון: יובל צריך לבחור מתחרה באקראי מגלגל מתחרים (הוא תמיד בוחר באיתי הרמן), ולאחר מכן דודו שואל שאלה שקשורה לפוליטיקה. מי שעונה נכונה מנצח ולא מקבל כלום, לעומת זאת, לעברו של מי שמפסיד משחררים נמר. איתי הרמן עונה נכונה, והנמר משוחרר באולפן. יובל ומירב בורחים מהנמר, אך גם דודו ואיתי נמלטים.
חפרנים בריבוע – פרודיה על "מסע בין כוכבים" ו"אבודים בריבוע". החללית החפרנטרפרייז עוברת ליד כוכב הלכת זורג ועוזרת לבני הזורג לפתור בעיות. בסופו של דבר הזורג משמידים את החפרנטרפרייז. פינת המשך ל"מסע מיותר בין כוכבים" מהעונה השישית.
חפרני בית העץ – החפרנים עורכים ניסוי מדעי חברתי עם ילדי בית העץ כנסיינים.
להציל את חיות הבד – פרודיה על "פרפר נחמד" ו"להציל את חיות הבר" בהשתתפות בץ ונולי.
פינת הסקרים – מירב מביאה סקרים חסרי פשר.
התפרצות לשידור – יובל מתפרץ לשידור על פרט תפל שאינה קשורה לבחירות, ודודו נוזף בו.
משאל רחוב מזויף – כמה ימים לפני הבחירות דודו ארז ירד לשאול אנשים מהרחוב שאלות קומיות בסגנון הפינה הישנה שלו בארץ נהדרת, וביקש מהם להעמיד פנים שהיום יום הבחירות.
הכוכב הבא בתור
ראו גם

גלילאו (תוכנית טלוויזיה)
מה זה מוזה
הערות שוליים

↑  אלכסנדר כץ, 'החפרנים' של החינוכית חוזרת לעונה שלישית ב-20 בדצמבר, באתר אייס, 9 בדצמבר 2015
| 0 | 1 | 2 |
| --- | --- | --- |
| הקודם: 2015, 2016 – גלילאו | פרס האקדמיה הישראלית לטלוויזיה – המגזין לילדים ולנוער הטוב ביותר 2017 – החפרנים | הבא: 2018, 2019 – להציל את חיות הבר |
ג'ק סמית'

| --- | --- |

 לידה:  5 ביוני 1969 (בן 55) 
 מדינה:  ארצות הברית 
 השכלה:  בית הספר למשפטים בהרווארד  State University of New York at Oneonta  Liverpool High School 
 בן או בת זוג:  Katy Chevigny 
 
 
 
ג'ון לומן סמית' (באנגלית: John Luman Smith; נולד ב-5 ביוני 1969) הוא עורך דין אמריקאי אשר שירת במחלקת המשפטים של ארצות הברית כעוזר עורך דין, ממלא מקום פרקליט ארצות הברית וראש מדור היושרה הציבורית של המחלקה. הוא היה התובע הראשי בלשכת המומחים של קוסובו, בבית הדין הבין-לאומי לצדק (ICJ) שהופקד על חקירה והעמדה לדין של פשעי מלחמה במלחמת קוסובו.
בנובמבר 2022, התובע הכללי, מריק גרלנד, מינה את סמית' ליועץ מיוחד, האחראי לפקח על שתי חקירות פליליות שנויות במחלוקת הקיימות במשרד המשפטים מול נשיא ארצות הברית לשעבר דונלד טראמפ : האחת בנוגע לתפקידו של טראמפ במתקפת הקפיטול בארצות הברית ב-6 בינואר, והשנייה בנוגע לטיפול שגוי לכאורה ברשומות, כולל מסמכים מסווגים. "תיק המסמכים" הביא לכתב אישום בן 37 סעיפי אישום נגד טראמפ ביוני 2023 שאליו נוספו שלושה סעיפים מאוחר יותר ביולי. התיק הביא להגשת כתב אישום בארבעה אישומים שנויים במחלוקת כנגד טראמפ.. בעקבות מהלך זה זכה המהלך לגינוי חריף מצד רפובליקנים ודמוקרטים בטענה שכתבי האישום הם מהלכים המבוצעים ב-"רפובליקות בננות", כלומר מדינות קומוניסטיות דיקטטורות חשוכות ומושחתות. בחודש מרץ 2023 האשים הסנאטור טד קרוז את מריק גרלנד בכך ש"הוא מאוד רוצה להפליל את טראמפ". זמן קצר לאחר הגשת כתבי האישום, הציגו כלי תקשורת שונים את תפקודו הכושל של סמית בתיקים פליליים אחרים, לאור כך שמרבית כתבי האישום של משרד המשפטים האמריקאי מסתיימים בהרשעה ואילו תיקים רבים שהוביל סמית' בכל זאת נכשלו. בחודש נובמבר 2022, זמן קצר לאחר בחירות האמצע, חשפו כלי תקשורת התומכים במפלגה הדמוקרטית כי גם בביתו של ג'ו ביידן נמצאו מסמכים מסווגים. בעקבות כך יצאו רבים כנגד אותם כלי תקשורת ומשרד המשפטים בטענה שבחקירת טראמפ הודלפו תמונות רבות במהירות, בעוד שבפרשת ביידן לא הייתה אף הדלפה לפני בחירות האמצע. בעקבות כך יצאו מחוקקים רפובליקני כנגד מריק גרלנד בכך שמשרד המשפטים מושחת ומוטה פוליטית.
ראשית חייו וחינוך

סמית' נולד ב-5 ביוני 1969. הוא גדל בקליי, ניו יורק, פרבר של סירקיוז. הוא סיים את בית הספר התיכון ליברפול בשנת 1987, שם שיחק כדורגל ובייסבול. לאחר מכן למד מדעי המדינה באוניברסיטת Oneonta בניו יורק, הוא סיים את לימודיו בשנת 1991 עם תואר ראשון באמנויות, בהצטיינות. לאחר מכן למד סמית' בבית הספר למשפטים בהרווארד, ממנו סיים בהצטיינות את לימודיו בשנת 1994 עם תואר דוקטור למשפטים.
קריירה

לאחר שסיים לימודי משפטים, הצטרף סמית' למשרד התובע המחוזי במנהטן, שם שימש כעוזר התובע המחוזי. הוא היה חבר ביחידה לפשעי מין ואלימות במשפחה במשרד התובע. לאחר מכם הצטרף סמית' למשרד התובע של ארצות הברית במחוז המזרחי של ניו יורק ב-1999. כעוזר פרקליט ארצות הברית במשרד בברוקלין, הוא העמיד לדין את השוטרים שהתאכזרו ותקפו מינית את אבנר לואימה, והוביל את התיק לקראת עונש מוות - אשר בוטל מאוחר יותר - נגד רונאל וילסון, שרצח שני חברים ב-משטרת העיר ניו יורק.
מ-2008 עד 2010, סמית' עבד כמתאם חקירה במשרד התובע של בית הדין הפלילי הבינלאומי בהאג, הולנד. בתפקיד זה, הוא פיקח על תיקים נגד פקידי ממשל וחברי מיליציה שהואשמו בפשעי מלחמה ורצח עם. בשנת 2010, סמית' חזר לארצות הברית כדי להיות ראש המדור ליושרה ציבורית (PIN) של משרד המשפטים האמריקאי. בין תחומי אחריותו היו הערכת חקירות נוכחיות, במסגרתן המליץ על סגירת חקירות על כמה חברי קונגרס. הוא בילה חמש שנים כראש המדור ליושרה ציבורית, שם העמיד לדין מגוון מקרי שחיתות, כולל אלה נגד מושל וירג'יניה בוב מקדונל, נציג ארצות הברית ריק רנצי, יושב ראש האספה המדינתית של ניו יורק, שלדון סילבר וג'פרי סטרלינג, סוכן סוכנות הביון המרכזית שהועמד לדין על כך שבמסגרת תפקידו חשף סודות לאומיים.
בשנת 2015, סמית' הפך לעוזר עורך דין אמריקאי במחוז התיכון של טנסי, בנאשוויל. הוא הפך לעורך הדין האמריקאי בפועל במרץ 2017 עם התפטרותו של דייוויד ריברה, והתפטר החל מספטמבר 2017 לאחר מועמדותו של דונלד ק. קוקרן. סמית' הפך לסגן הנשיא וראש הליטיגציה של Hospital Corporation of America בשנת 2017.
ב-7 במאי 2018, סמית' מונה לכהונה של ארבע שנים כתובע ראשי של לשכות המומחים בקוסובו בהאג, החוקר פשעי מלחמה במלחמת קוסובו, כולל המקרה של סאלח מוסטפא. הוא נכנס לתפקיד ב-11 בספטמבר 2018, ומונה לכהונה שנייה ב-8 במאי 2022, לפני שפרש מתפקידו ב-18 בנובמבר 2022.
יועץ מיוחד של ארצות הברית

ב-18 בנובמבר 2022, התובע הכללי של ארצות הברית, מריק גרלנד, מינה את סמית' ליועץ מיוחד האחראי לפקח על החקירות הפליליות של פעולותיו של דונלד טראמפ בנוגע להתקפת הקפיטול של ארצות הברית ב-6 בינואר, והטיפול והאחסון של טראמפ ברישומים ממשלתיים, כולל מסמכים מסווגים באחוזת - א-לאגו. הוא עבד בתחילה מהולנד בזמן שהחלים משבר ברגל, ממנו נפצע כשנפגע מקטנוע בזמן רכיבה על אופניים. בתחילת ינואר 2023, סמית' חזר לארצות הברית
ב-8 ביוני 2023, חבר מושבעים גדול הפליל את טראמפ בשבע אישומים פליליים פדרליים. זו הייתה הפעם הראשונה בהיסטוריה האמריקאית בה הוגש כתב אישום נגד נשיא מכהן או לשעבר באשמת פלילי פדרלי. ב-1 באוגוסט, טראמפ הואשם על ידי חבר מושבעים גדול בארבע סעיפי עבירות פדרליות נוספות הקשורות לניסיונותיו לבטל את הבחירות לנשיאות ב-2020 והתנהלותו במהלך המתקפה ב-6 בינואר על הקפיטול.
פרסים

פרס מנהל משרד המשפטים האמריקאי
פרס התובע הכללי של ארצות הברית לשירות מכובד
פרס הפרקליט הפדרלי הצעיר של לשכת עורכי הדין הפדרלית
פרס צ'ארלס רוז של אגודת המחוז המזרחי
מדליית הנרי ל. סטימסון של לשכת עורכי הדין במחוז ניו יורק
מלגת וסרשטיין של בית הספר למשפטים של הרווארד
בשנת 2024 נכלל ברשימת טיים 100.
חיים אישיים

סמית' הוא ספורטאי המשתתף בטריאתלטלונים תחרותיים. לאחר שהחל לשחות כשהיה באמצע שנות השלושים לחייו. הוא השלים יותר מ-100 טריאתלונים ולפחות תשע תחרויות איש ברזל ברחבי העולם. ביולי 2011, הוא התחתן עם קייטי שביני, יוצרת סרטים דוקומנטריים הידועה בזכות Becoming, סרט תיעודי שיצרה בשנת 2020 על מישל אובמה. יש להם בת. בני הזוג חיו בהולנד משנת 2018, עד דצמבר 2022, זמן קצר לאחר שסמית' מונה ליועץ מיוחד, אז עברו לוושינגטון.
הדבורה מאיה (סדרת טלוויזיה, 1975)

| --- | --- |
 
הדבורה מאיה
 סוגה:  הרפתקאות, דרמה

 אנימה: הדבורה מאיה
 אורך פרק:  30 דקות
 במאי:  מאסאהירו אנדו, הירושי סאיטו
 אולפני אנימציה:  Zuiyo (אנ'), ניפון אולפני אנימציה
 רשת שידור:  יפן ANN(אנ') ישראל הערוץ הראשון
 מדבבים בשפה העברית:  לימור הוד, מוטי ברכאן, ראובן שפר, שפרירה זכאי, בלה גולדברג, אריאל פורמן, דפנה רז, יואב רן, נורית לפקוביץ אמיר
 תקופת שידור מקורית:  יפן 1 באפריל 1975 – 20 באפריל 1976 ישראל 14 בנובמבר 1977 – 27 במאי 1980
 מספר העונות:  2
 מספר הפרקים:  52

 אנימה: הרפתקאות הדבורה מאיה
 אורך פרק:  30 דקות
 אולפני אנימציה:  ניפון אולפני אנימציה, Wako Productions, Apollo Film Wien
 רשת שידור:  גרמניה ZDF יפן TV Osaka ישראל ערוץ 2 הניסיוני
 תקופת שידור מקורית:  גרמניה 1 בספטמבר 1979 – 13 בספטמבר 1980 ישראל 27 במאי 1988 – 21 באוגוסט 1988
 מספר העונות:  2
 מספר הפרקים:  52
הדבורה מאיה (ביפנית: みつばちマーヤの冒険) היא סדרת אנימה שהופקה על ידי ניפון אולפני אנימציה בשיתוף עם אולפני Zuiyo ושודרה במקור ביפן בערוץ  ANN(אנ') מ-1 באפריל 1975 עד 1 באפריל 1976. הסדרה מבוססת של ספר הילדים "הדבורה מאיה" משנת 1912 מאת סופר הילדים הגרמני ולדמאר בונסלס(אנ') ומתמקדת בהרפתקאותיה של דבורת דבש צעירה וסקרנית בשם מאיה אשר מחליטה לחקור את העולם שמעבר לכוורת.
סדרת האנימה זכתה להצלחה ניכרת באירופה, שם היא שודרה במספר מדינות. בעקבות הצלחת הסדרה הופק סרט עלילתי של הדבורה מאיה אשר הקרנת הבכורה שלו התקיימה ב-15 בדצמבר 1977. בעקבות הצלחת הסדרה הופקה סדרת המשך לסדרה זו בשם "Shin Mitsubachi Māya no Bōken" (新みつばちマーヤの冒険, הרפתקאות הדבורה מאיה) על ידי חברת Wako Productions וחברת Apollo Film Wien. הסדרה השנייה שודרה במקור בגרמניה בערוץ ZDF בין ספטמבר 1979 לספטמבר 1980, ושודרה ביפן רק ב-1982.
בישראל הסדרה שודרה במקור בערוץ הראשון בין השנים 1977–1980 ובשידורים חוזרים לאורך השנים. 26 הפרקים הראשונים של הסדרה, למעט הפרקים 3–6 ו-19, שודרו גם בערוץ ג'וניור. את שיר הפתיחה של הסדרה תרגם דן זכאי וביצע השחקן ראובן שפר. הסדרה השנייה שודרה גם בישראל בסוף שנות ה-80 בערוץ 2 הניסיוני.
תקציר העלילה

מאיה היא דבורה סקרנית ושובבה שנולדה בכוורת דבורים במהלך תקופה לא שקטה: הכוורת חולקה לשתי מושבות חדשות. מאיה גדלה ומתחנכת על ברכיה של מורתה הגברת קסנדרה, אך אופייה הסקרני והמרדני מתנגש עם החוקים הנוקשים של הכוורת. וכך, למרות אזהרותיה של הגברת קסנדרה, מאיה משתוקקת לחקור את העולם הרחב סביבה ויום בהיר אחד, בעת איסוף צוף שגרתי, מאיה גומרת אומר בליבה, מבצעת מעשה נועז ונוטשת את הכוורת לטובת טיול קסום (ולעיתים מסוכן) במרחבי הטבע הגדול.
בתגובה לבריחתה של הדבורה, שולחת בעקבותיה מלכת הכוורת הזועמת את וילי הדבורון חברה של מאיה, כדי להשיבה לכוורת. וילי, יוצא בעקבות מאיה, אך במהרה פורק גם הוא כל עול ומצטרף להרפתקאותיה של חברתו בעולם הגדול. דמותו של וילי (דמות אשר נוספה לסיפור רק בסדרת הטלוויזיה) היא אחת משתי דמויות שהוספו כאמור על מנת לרכך את המסר המיליטריסטי והלאומני של הספר המקורי. יחד, וילי ומאיה יוצאים להרפתקאותיהם המופלאות (ומסוכנות לעיתים כאמור) ופוגשים חרקים אחרים, אשר חלקם הופכים אפילו לידידי נפש שלהם. אחד החברים האלה היא פליפ החרגול (דמות חדשה שנוספה לסיפור לטובת סדרת הטלוויזיה, מאותם טעמים). בשיאה של העלילה, מאיה נתקלת בצרעות חורשות הרעה ואויבותיהן המרות של הדבורים והיא נחטפת על ידן לממלכתן ונאסרת על לא עוול בכפה.
בעת מאסרה מגלה מאיה סוד קשה ומר – הצרעות האכזריות מתכננות לתקוף ולכבוש את מושבת הדבורים שלה. מאיה ניצבת בפני דילמה קשה – האם לחזור לכוורת ולקבל את העונש על בריחתה ובכך להציל את המושבה. או לחלופין לא לעשות דבר, להתחמק מהעונש, אך בכך גם לחרוץ את גורל הכוורת וחבריה הדבורים לאבדון.
מאיה האמיצה מחליטה לחזור לכוורת ולהזהיר את חבריה מפני ההתקפה האכזרית הקרבה. בעקבות המעשה האבירי שלה, חבריה הדבורים בולמות את ההתקפה של הצרעות המרושעות ומאיה הופכת לגיבורת הכוורת. כמצופה ולאור מעשה הגבורה, מאיה זוכה למחילה על בריחתה ממלכת הכוורת וחבריה בפרק סיום בלתי נשכח.
הדמויות הראשיות

הדבורה מאיה (לימור הוד) – הדמות הראשית בסדרה. מאיה היא דבורת דבש צעירה הרפתקנית וסקרנית. היא תמיד נחושה ללמוד דברים חדשים ולעיתים רבות מסייעים לאחרים שנמצאים במצוקה.
הדבורון וילי (מוטי ברכאן) – החבר הכי טוב של מאיה. וילי הוא דבורון טוב-לב, עצלן יותר ממאיה, מעט פחדן והססן. וילי מעדיף להישאר בכוורת, אך מרבה ללוות את מאיה בהרפתקאותיה. דמותו לא מופיעה בספר המקורי, אלא רק בסדרת הטלוויזיה.
פליפ החרגול (ראובן שפר) – חרגול חכם ואדיב בעל כובע צילינדר אשר מתפקד כמנטור של מאיה ווילי. פיליפ מספק לעיתים רבות עצות חשובות למאיה ופיליפ. דמותו אינה מופיעה בספר המקורי, אלא רק בסדרת הטלוויזיה.
גברת קסנדרה (בלה גולדברג) – מורתה של מאיה.
פרקי הסדרה > עונה 1

| מספר הפרק בסה"כ | מספר הפרק בעונה | שם הפרק | תאריך שידור בישראלישראל |
| --- | --- | --- | --- |
| 1 | 1 | מאיה נולדת | 14 בנובמבר 1977 |
| 2 | 2 | מאיה לומדת לעוף | 21 בנובמבר 1977 |
| 3 | 3 | מאיה והשפרירית | 28 בנובמבר 1977 |
| 4 | 4 | מאיה והנמלים | 5 בדצמבר 1977 |
| 5 | 5 | מאיה והזבוב פוק | 12 בדצמבר 1977 |
| 6 | 6 | מאיה והעכבישה טקלה | 19 בדצמבר 1977 |
| 7 | 7 | דליקה ביער | 2 בינואר 1978 |
| 8 | 8 | וילי והנמלים | 9 בינואר 1978 |
| 9 | 9 | מאיה ותולעת הגשם מקס | 16 בינואר 1978 |
| 10 | 10 | מאיה והצפרדע | 23 בינואר 1978 |
| 11 | 11 | יום גשום | 30 בינואר 1978 |
| 12 | 12 | מאיה והגחלילית | 6 בפברואר 1978 |
| 13 | 13 | מאיה והארבה | 13 בפברואר 1978 |
| 14 | 14 | תחרות בקפיצה לגובה | 20 בפברואר 1978 |
| 15 | 15 | מאיה והזחל שהלך לאיבוד | 27 בפברואר 1978 |
| 16 | 16 | אורחים לא קרואים | 6 במרץ 1978 |
| 17 | 17 | מאיה ומרבה הרגלים הירונימוס | 13 במרץ 1978 |
| 18 | 18 | פליפ במלכודת | 20 במרץ 1978 |
| 19 | 19 | מה קורה כשהחיפושית נופלת על הגב? | 27 במרץ 1978 |
| 20 | 20 | פגישה עם פשפש הסרחון | 3 באפריל 1978 |
| 21 | 21 | מעשה בזחל של ציקדה | 10 באפריל 1978 |
| 22 | 22 | מאיה מתחפשת לנמלה | 1 במאי 1978 |
| 23 | 23 | איך שוחרר הצרצר | 8 במאי 1978 |
| 24 | 24 | מאיה מחפשת יער | 15 במאי 1978 |
| 25 | 25 | שעור בהסוואה | 22 במאי 1978 |
| 26 | 26 | נחיל ארבה פולש ליער | 29 במאי 1978 |
פרקי הסדרה > עונה 2

| מספר הפרק בסה"כ | מספר הפרק בעונה | שם הפרק | תאריך שידור בישראלישראל |
| --- | --- | --- | --- |
| 27 | 1 | שדון הפרחים | 13 בנובמבר 1979 |
| 28 | 2 | מקס יוצא לפעולה | 20 בנובמבר 1979 |
| 29 | 3 | הזחל מחפש בית | 27 בנובמבר 1979 |
| 30 | 4 | שיט בבקבוק לימונדה* | 4 בדצמבר 1979 |
| 31 | 5 | מאיה מגדלת ציפור | 11 בדצמבר 1979 |
| 32 | 6 | מאיה הענקית | 18 בדצמבר 1979 |
| 33 | 7 | צפרדע אנקור וכל השאר | 25 בדצמבר 1979 |
| 34 | 8 | הרפתקאות וילנד | 1 בינואר 1980 |
| 35 | 9 | הכפיל של פליפ | 8 בינואר 1980 |
| 36 | 10 | מאיה מצילה פרעוש | 15 בינואר 1980 |
| 37 | 11 | חורף קשה | 22 בינואר 1980 |
| 38 | 12 | האביב הגיע | 29 בינואר 1980 |
| 39 | 13 | פרפר הלילה ג׳ק | 5 בפברואר 1980 |
| 40 | 14 | על כנימות העלים | 12 בפברואר 1980 |
| 41 | 15 | מאיה והצרעה | 19 בפברואר 1980 |
| 42 | 16 | מאיה והתיקן | 26 בפברואר 1980 |
| 43 | 17 | מאיה עוזרת לנמלים הלבנות | 4 במרץ 1980 |
| 44 | 18 | הערצב הבודד | 11 במרץ 1980 |
| 45 | 19 | מאיה והזבובית | 18 במרץ 1980 |
| 46 | 20 | גוסטאב ואמה | 25 במרץ 1980 |
| 47 | 21 | הנמלה שלא רצתה לעבוד | 8 באפריל 1980 |
| 48 | 22 | הכנר המדומה | 15 באפריל 1980 |
| 49 | 23 | תחרות יופי | 22 באפריל 1980 |
| 50 | 24 | טיול ימי | 29 באפריל 1980 |
| 51 | 25 | בשבי הצרעות | 6 במאי 1980 |
| 52 | 26 | מאיה חוזרת הביתה | 27 במאי 1980 |
הסרט

| --- | --- |

כרזת הסרט בעברית
 מבוסס על:  "הדבורה מאיה" מאת ולדמאר בונסלס
 בימוי:  הירושי סאייטו, ציטסו קאמינשי וסאיג'י אנדו
 הופק בידי:  Nippon Animation
 תסריט:  מרטי מרפי
 מדבבים בעברית:  שפרירה זכאי, אורנה לביא-פלינט, שלמה בר-שביט, שמעון כהן, רותי הולצמן, אריאל פורמן, יפה גבאי, איציק סיידוף
 מוזיקה:  קרל סבובודה
 מדינה:  גרמניה גרמניה יפן יפן
 חברת הפקה:  ניפון אולפני אנימציה, ZDF, ORF 
 חברה מפיצה:  L. A. C. הפקות, שבעה כוכבים
 הקרנת בכורה:  גרמניה 15 בדצמבר 1977 ישראל 27 ביולי 1984
 משך הקרנה:  80 דקות
 שפת הסרט:  גרמנית
 סוגה:  סרט הנפשה, סרט לכל המשפחה, סרט קומדיה, סרט הרפתקאות
 סרט הבא:  הדבורה מאיה 
 www.maya.tv
 דף הסרט ב־IMDb
 
הסרט יצא לראשונה בארץ ב-1984, לאחר סיום שידור הסדרה ברציפות בפעם השנייה בערוץ הראשון. מאחר שאת הפרק האחרון דיבבו בשנת 1980, נוצר שינוי במדבבים. במאית הדיבוב של הסדרה והסרט, שפרירה זכאי, השתמשה בתרגום שהכינה לסדרה וביימה את הדיבוב מחדש. המדבבים היחידים שחזרו היו שפרירה זכאי ואריאל פורמן. את שיר הפתיחה שתרגם אחיה של שפרירה, דן זכאי, שר הפעם יזהר כהן, שהחליף את ראובן שפר, שגם דיבב בסדרה המקורית את פליפ, ואילו בסרט זה דיבב את פליפ שלמה בר-שביט. יזהר כהן נקרא למשימה לצורך שיווק הפסקול הנלווה שיצא לסרט. כיום, לאחר שהפרק הראשון של הסדרה לא שרד בדיבובו המקורי מ-1978, נעשה שימוש בהקלטה של הסרט בשידורים החוזרים, ולכן יש פרק אחד עם קאסט מדבבים שונה לגמרי.
הסרט > מדבבים

הדבורה מאיה (אורנה לביא פלינט)
הדבורון וילי (שמעון כהן)
פליפ החרגול (שלמה בר-שביט)
גברת קסנדרה (רותי הולצמן)
ראו גם

הדבורה מאיה (סדרת טלוויזיה, 2012)
הערות שוליים

↑  לוח שידורים
1 2  לוח שידורים
↑  לוח שידורים
↑  לוח שידורים
↑  לאחר סיום הסדרה וצאת הסרט, נעלמו ההקלטות המקוריות של הפרק הראשון. החל משנות התשעים כאשר שודר הפרק הראשון השתמשו בהקלטות משנת 1985, ולכן המדבבים בפרק זה שונים מיתר הסדרה, ביניהם גם שיר הפתיחה בביצוע יזהר כהן, שלמעה כל הדיבוב נלקח מהסליל של הסרט.
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  לוח שידורים
↑  הפצה בישראל
↑  לוח שידורים
| --- | --- |
בקרת זהויות :  GND: 1212620380
לידת שאקה

| --- | --- |

 מידע כללי
 תאריך יצירה:  794-710 לספירה
 טכניקה וחומרים:  ברונזה מוזהבת
 ממדים בס"מ
 גובה:  47.5
 קוטר:  89.2
 נתונים על היצירה
 מיקום:  מתחם מקדש טודאי-ג'י נארה שביפן
יום הולדתו של בודהה בקטורי, עיר ביפן.
"לידת שאקה" (ביפנית: 銅造誕生釈迦仏立像) הוא פסל השייך למקדש "טודאי-ג'י" שבנארה יפן ומתוארך למאה ה-8 לספירה. הוא מציג את לידתו של שאקה, ה"בודהא ההיסטורי", אחד משמונת האירועים המרכזיים בחייו, הפופולריים לייצוגים אמנותיים של חייו של שאקה. הפסל, הנחשב לאחד מן האוצרות הלאומיים של יפן, מוצג במוזיאון המקדש.
תיאור

הפסל הוא מטיפוס פסלים דומים המציגים את דמותו של גאוטמה בודהה (הבודהא) במרכזה של קערה, כסמל ללידתו. על פי המיתולוגיה הבודהיסטית בודהא הגיח בלומביני מצידה הימני של אמו מאיה, אם בודהא. דמות  הבודהא חזיתית. ידו האחת מונפת כלפי השמיים בעוד ידו השנייה מופנית אל האדמה. פלג גופו העליון עירום ולמותניו הוא לובש בגד ארוך שקפליו מדגישים את הגוף. הפסל מתוארך לשנים 794-710, תקופה הידועה כ"תקופת נארה". הבסיס המקורי עליו עמדה הדמות אבד, והוא הוחלף במעמד עשוי עץ מגולף בדגם פרח לוטוס.
קערת הברונזה של הפסל היא הגדולה בין הפסלים מטיפוס זה. הדופן החיצונית שלה מעוטרת בדמויות אדם, ציפורים, פרפרים ובעלי חיים נוספים על רקע של תיאור נוף. תיאורים אלו נושאים אופי חילוני, והם מבטאים את השפעת האמנות הסינית על התרבות היפנית בתקופה זו.
הערות שוליים

↑  JAANUS / Shaka hassou 釈迦八相, www.aisf.or.jp
אמדאוס צ'ו

| --- | --- |

אמדאוס צ'ו, כפי שהופיע על עטיפת החוברת Totally Awesome Hulk #1 מדצמבר 2015. אמנות מאת פרנק צ'ו ודייוויד קוריאל.
 סוג:  גיבור-על
 הוצאה לאור:  מארוול קומיקס
 הופעה ראשונה:  Amazing Fantasy Vol.2 #15 (ינואר 2006)
 יוצרים:  גרג פאק טקאשי מיאזאווה
 מידע
 כינויים:  מוח אקססלו, נסיך הכוח, "האיש השביעי החכם ביותר בעולם", הענק הירוק, אמי
 סטטוס:  פעיל
 כוחות:  כוח וקפיצה על-אנושיים, אי-פגיעות, שינוי צורה מוגבל, אינטלקט ברמה גאונית, האקר מיומן בעבר: שליטה במרקם המציאות, חליפה המאפשרת תעופה, כוח וסיבולת על אנושיים, תרגום שפות ויצירת שדות כוח
 חבר בקבוצה:  האלופים, פרוטקטורס, קבוצת אולימפוס, החדר האדום
 חבר לשעבר בקבוצה:  יחידת האלים העריקים G.R.A.M.P.A בעל ברית של האוונג'רס העוצמתיים אילומינטי שותף של הרקולס
 דמויות קשורות
 משפחה:  פיל והלן צ'ו (הורים, מתים) מאדי צ'ו (אחות)
אמדאוס צ'ו (באנגלית: Amadeus Cho) הוא דמות בדיונית של גיבור-על המופיע בחוברות הקומיקס ביקום מארוול קומיקס. הדמות הופיעה לראשונה בחוברת Amazing Fantasy Vol.2 #15 מינואר 2006 ונוצרה על ידי הכותב גרג פאק והמאייר טקאשי מיאזאווה.
אמדאוס צ'ו הוא מתבגר, שמתואר כאיש השביעי החכם ביותר בעולם, אך לפי גרסאות אחרות מתואר כשמיני או כעשירי. לרוב הוא מופיע בחוברות הענק הירוק או הרקולס, אך לאחרונה השתתף בקרוסאובר "הזמן אוזל" כחבר קבוצת האילומינטי. הוא נעשה לענק הירוק החדש במהלך אירועי "מארוול החדשה והשונה".
ביוגרפיה בדיונית > חייו המוקדמים, הענק הירוק

אמדאוס צ'ו נולד בטוסון, אריזונה כילד פלא חכם להפליא, שזכה ב-500,000 דולרים ובתארי "האיש השביעי החכם ביותר בעולם" ו"מוח אקססלו" בתחרות אינטרנטית. האיש מאחורי התחרות, פיתגורס דופרי, היה גאון פרנואיד שתכנן להרוג "היפר-מוחות" אחרים. בטענה שהוא האיש השישי החכם ביותר בעולם, דופרי הרס את ביתו של צ'ו, והרג את הוריו. צ'ו ברח עם קטנוע וספה וחברו, גור זאב הערבות קירבי. לבסוף צ'ו אותר, אך לא לפני שהתיידד עם הענק הירוק שהגן עליו. כאשר תאונה בסטמפורד, קונטיקט הרגה 612 איש, נוצר חוק רישום העל-אנושיים.
סוכנות הביון S.H.I.E.L.D צדה אחר צ'ו הלא רשום, שהערים עליה ובין היתר הסתתר במקום מסתור לשעבר של הענק. הוא פרץ לרשת הביטחון של בניין בקסטר (בסיסם של ארבעת המופלאים), שם גילה כי קבוצה בשם אילומינטי בה חבר מיסטר פנטסטיק הייתה האחראית להגלייתו של הענק מכדור הארץ. לאחר שהודיע למיסטר פנטסטיק על תגליתו, צ'ו החל לחפש את הענק. במהרה, הענק חזר לכדור הארץ, מלווה בקבוצת וורבאונד הרצחנית. צ'ו החזיר לענקית הירוקה את כוחותיה, וזאת לאחר שהם בוטלו בידי איירון מן. הענקית אמנם סירבה להצטרף אליו, אך הפנתה אותו אל הרקולס ואנג'ל שהיו בסכסוך עם הענק מימי קבוצת "האלופים". צ'ו השתמש בכספו של אנג'ל כדי לקנות צוללת, והשלושה יצאו לגייס את נאמור. בגלל קשריו עם האילומינטי, הם צירפו את נאמורה במקומו והקימו את קבוצת "העריקים".
בתחילה, הענק דחה את עזרתם, אך נאלץ לתת להם להצטרף כאשר הותקף בידי ת'נדרבולט רוס. לבסוף, S.H.I.E.L.D גייסו את העריקים כדי להגן על האזרחים שלא פונו, ובכך נפגשו עם ריק ג'ונס וקרמילה בלאק. בכך, צ'ו הגיע לעימות יחידים עם הענק. הוא ניסה לשכנע את הענק כי רצה ליצור עבורו גן עדן בטוח, אך הותקף וניצל בידי שאר העריקים. הענק עזב כאשר צ'ו אמר לו שכעסו הרג את כל קרוביו, ואילו באנר איחד אותם. כאשר השד זום הופיע בשריון ההאלקבאסטר, העריקים ו-וונג הביסו אותו. כשהענק הובס, צ'ו והרקולס נכלאו בידי S.H.I.E.L.D.
במהלך מאסרו, S.H.I.E.L.D החליטה שצ'ו יועיל בהעברת תושבי ניו יורק שפונו בחזרה לבתיהם, אך הוא סירב בנימוק שאם יסכים אז יאלץ לעזור בפעולותיהם הצבאיות. הרקולס, שהתנגד לרעיונותיהם של S.H.I.E.L.D, חילץ את צ'ו והם ברחו. בעוד ארס על עקבותיהם, צ'ו נאלץ לטפל בהרקולס ההוזה ובקירבי הגוסס. לבסוף, הוא מאס במעשיהם של S.H.I.E.L.D, והעלה וירוס לכלי שיט שלהם כדי שיהרוס את כל טכנולוגיית S.H.I.E.L.D באשר היא.
ביוגרפיה בדיונית > שותף של הרקולס

צ'ו נעשה שותף של הרקולס, והחל ללוות אותו בהרפתקאותיו. באירועי "פלישה סודית", התגלה כי קירבי הוא מתחזה סקרול, ובתגובה צ'ו הצטרף ל"יחידת האלים" של הרקולס על מנת להרוג את פנתיאון אלי הסקרול. בדרך נייטמר חשף בפני הקבוצה את פחדיהם הגדולים: פחדו של צ'ו הוא שכל עברו קרה באשמתו. כמו כן, מתגלה כי צ'ו מזכיר להרקולס את הילאס, משרתו שנהרג במסע הארגונאוטים. בקרב נגד האמזונות, צ'ו נמשך לאמזונה דלפין הגורגונה, אך היא נעשתה מלכה והם נפרדו. צ'ו, הרקולס ואתנה התעמתו עם הרה, ונסעו לשאול כדי להציל את זאוס. שם, הגלה כי לצ'ו יש אחות נעדרת. לאור הגילוי, צ'ו הדומע ברח מהרקולס.
צ'ו הגיע לעיירה אקססלו ביוטה, שם פגש את סוכנת ה-FBI סקסטון ונלחם עם האחראי למות הוריו, פיתגורס דופרי. צ'ו מבין את הפוטנציאל המדהים של מוחו לשמש כ"היפר-מחשב", ומבין כי סקסטון היא אתנה בתחפושת. בעימות צ'ו גילה כי דופרי לא יודע על אחותו הנעדרת, ושגורלו להיות גיבור העידן המודרני. דופרי מאתגר את צ'ו לגרסה מיוחדת של רולטה רוסית, בה צ'ו מסרב לשחק, הניח לדופרי לירות בעצמו, וגילה את האמת על אחת מהפרויקטים החדשים של הרה. אתנה מגלה לצ'ו שהוא בחירתה לתפקיד נסיך הכוח, כ"גיבור המוח" במקום "גיבור הכוח", הלא הוא הרקולס. בכך, היא רמזה על מותו של הרקולס, וגרמה לצ'ו לנדור כי זה לא יקרה. דלפין הגורגונה השתמשה בנשק תוצרת הפייסטוס כדי לאבן את אתנה, ובכך הרגה אותה לכאורה.
במתקפה על האולימפוס, הרקולס נהרג לכאורה. בטקס הלוויה שבפרתנון, צ'ו הדומע דרש מאתנה להראות את עצמה ולחלוק כבוד. במקומה הגיעו רבים מגיבורי כדור-הארץ - הלוחמים שלושה, האקס-מן (וולברין, אנג'ל ונורת'סטאר), ברוס באנר, סקאאר, תור, ציפור-השלג, נאמור, נאמורה והאלמנה השחורה - כדי לחלוק זיכרונות, עד שאתנה הגיעה ומינתה את צ'ו כמנהיג קבוצת אולימפוס. החל קרב נגד נייטמר והאולימפיים, בסופו צ'ו אכן מונה כראש קבוצת אולימפוס.